title: Vincent Van Gogh
text: Van Gogh bak taneaksat ke 1886 gu Yambafa Kotla ke Antwerpen va int bendeyer voxe gan prostewafa tavesa nuva fure zo ilpuveyer. Nume jovleyer aze arti tanoy aksat koe Paris mallapiyir. Banlize dene Theo berye koe Montmartre irubayar. Inafa jonvielera koe francafu kelu va vonera ke inaf linges martig turestapayar. Theo va tan nazbeay ke Boussod is Valadon & Cie sistu banlize gadeyer ise grabomeem ke Claude Monet is aryon litevaf lingesik pu Vincent kotaveyer. Banvieli in va grabom ke nederlandaf lingesik is francaf geltrevik anton al wiyir, nume koe Paris bam miv rovorabateyer inde litevik va afi is kseva gatceyed.